KOMISIJOS REGLAMENTAS (EEB) Nr. 2227/92
1992 m. liepos 31 d.
iš dalies pakeičiantis Reglamentą (EEB) Nr. 2048/90, nustatantį išsamias pagalbos smulkiesiems medvilnės augintojams sistemos taikymo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1990 m. balandžio 27 d. Tarybos reglamentą (EEB) Nr. 1152/90, nustatantį pagalbos smulkiesiems medvilnės augintojams sistemą[1], su pakeitimais, padarytais Reglamentu (EEB) Nr. 2056/92[2], ypač jo 7 straipsnio 1 dalį,
kadangi Reglamentas (EEB) Nr. 2054/92 pratęsė pagalbos smulkiesiems medvilnės augintojams sistemą, įsteigtą Reglamentu (EEB) Nr. 1152/90, 1989-1990 prekybos metams iki 1991-1992 prekybos metų; kadangi išsamios taikymo taisyklės, numatytos Komisijos reglamente (EEB) Nr. 2048/90[3] su pakeitimais, padarytais Reglamentu (EEB) Nr. 3218/90[4], apribojamos tik tais prekybos metais; kadangi dėl to tą apribojimą reikėtų panaikinti;
kadangi šiame reglamente numatytos priemonės atitinka Linų ir kanapių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2048/90 6 straipsnio 1 dalies pirmoje pastraipoje žodžiai "1990-1991 ir 1991-1992 prekybos metams" išbraukiami.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis taikomas nuo 1992-1993 prekybos metų.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1992 m. liepos 31 d.